《次韵李元叔田邦镇唱酬之什》
宋代·沈与求

李侯少年真自喜，收名拟擅东南美。
大科异等不作难，堂堂奏赋明光里。
眼看斗粟饱侏儒，空肠殷雷归著书。
胸中未减食牛气，出手一掷当成卢。
只念聊问复何如，要辨蟫蠹资轩渠。
刺头文字亦琐碎，泽吻快意回樵枯。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。